Na temelju članka 289. stavka 7. Zakona o socijalnoj skrbi (Narodne novine 18/22, 46/22, 119/22, 71/23, 156/23), članka 35. stavka 1. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Općine Fužine (Službene novine Općine Fužine broj 06/21), Općinsko vijeće Općine Fužine na sjednici dana \_\_\_\_\_2024. godine donosi

**ODLUKU**

**O IZMJENAMA I DOPUNAMA ODLUKE O SOCIJALNOJ SKRBI**

**NA PODRUČJU OPĆINE FUŽINE**

**Članak 1.**

U Odluci o socijalnoj skrbi na području Općine Fužine (Službene novine Općine Fužine broj 13/22) u članku 11., stavak 1. i 2. mijenjaju se i glase:

„Osnovica na temelju koje se određuje uvjet (cenzus) prihoda i na temelju koje se izračunava iznos pojedinih prava utvrđuje se u visini minimalne bruto plaće u skladu s Uredbom Vlade Republike Hrvatske o minimalnoj plaći.

Uvjet prihoda ispunjava samac i kućanstvo s prosječnim mjesečnim prihodom:

* samac do 50% osnovice iz stavka 1. ovog članka
* dvočlano kućanstvo do 75% osnovice iz stavka 1. ovog članka
* tročlano kućanstvo do 95% osnovice iz stavka 1. ovog članka
* četveročlano kućanstvo do 112,50% osnovice iz stavka 1. ovog članka
* za svakog daljnjeg člana kućanstva cenzus prihoda se povećava za 100,00 €.“

**Članak 2.**

U članku 15. stavak 2. se briše.

 **Članak 3.**

U članku 16., stavku 4. iza riječi roditelja dodaju se riječi:“ i djeteta“.

 **Članak 4.**

U članku 18. stavak 4. se briše.

**Članak 5.**

Ove izmjene i dopune stupaju na snagu osmog dana od dana objave u Službenim novinama Općine Fužine.

KLASA:

URBROJ:

Fužine,

OPĆINSKO VIJEĆE OPĆINE FUŽINE

Predsjednik

Valentin Crljenko